armvectores/hy_wikipedia_2023 huggingface dataset:
ՀՀ ԳԱԱ Էկոլոգանոոսֆերային հետազոտությունների կենտրոն

ՀՀ ԳԱԱ Էկոլոգանոոսֆերային հետազոտությունների կենտրոն, գիտահետազոտական կենտրոն Երևանում։


== Պատմություն ==
«Էկոլոգանոոսֆերային հետազոտությունների կենտրոն» պետական ոչ առևտրային կազմակերպությունը ստեղծվել է 1989 թվականին, իսկ 1993 թվականից անցել է ինքնուրույն հաշվեկշռի՝ որպես առաջատար գիտահետազոտական կազմակերպություն, որը կատարում է կիրառական և հիմնարար հետազոտություններ էկոլոգիայի և շրջակա միջավայրի պահպանության բնագավառում։


== Գործունեության ոլորտներ ==
Էկոկենտրոնում իրականացվող միջդիսցիպլինար հետազոտություններն ուղղված են տարածքի էկոլոգիական իրավիճակի համալիր գնահատմանը և էկոլոգիական փորձաքննության գիտամեթոդական հիմունքների մշակմանն ու բնական ռեսուրսների կառավարման գործընթացների օպտիմալացմանը։ Էկոկենտրոնի կառուցվածքն իր մեջ ընդգրկում է պրոբլեմային կողմնորոշված բաժիններ, լաբորատորիաներ և գիտական խմբեր, որոնք իրականացնում են հետազոտություններ հետևյալ բնագավառներում՝

շրջակա միջավայրի երկրաքիմիա
կենսաերկրաքիմիական ցիկլեր
կենսամոնիթորինգ
կենսաէներգետիկա, կերային ռեսուրսներ
լանդշաֆտների և բնական ռեսուրսների գնահատում և քարտեզագրում՝ կիրառելով ԱՏՀ և հեռազննման տեխնոլոգիաները
համակարգչային տեխնոլոգիաներ և տվյալների բազաներ՝ բնության պահպանության բնագավառում
սննդային շղթաների ռիսկի գնահատումԷկոկենտրոնի լաբորատորիաները կիրառում են ատոմաաբսորբցիոն, մասս-սպեկտրոմետրիկ-գազախրոմատոգրաֆիկ, ռենտգեն-ֆլյուորեսցենտային, սպեկտրա-ֆոտոմետրիկ, ռադիոմետրիկ, կոլորիմետրիկ, քիմիական և տարրալուծման մի շարք այլ մեթոդներ։


== Գիտակրթական գործունեություն ==
2010 թվականին Էկոկենտրոնում ստեղծվել է ՀՀ ԳԱԱ Գիտակրթական միջազգային կենտրոնի «Բնօգտագործում և բնապահպանություն» մասնագիտությամբ մագիստրատուրայի ամբիոնը։ 2011 թվականին հիմնվել է ՅՈՒՆԵՍԿՕ-ի «Կրթություն հանուն կայուն զարգացման» ամբիոնը։


== Ծանոթագրություններ ==
Այշա Ֆոֆոնա

Այշա Ամինատա Լայլա Ֆոֆոնա (1957, Բամակո, Մալի - օգոստոսի 16, 2003(2003-08-16), Բամակո, Մալի), մալիացի գրող և թարգմանչուհի։ 1994 թվականին, Mariage: on copie հրատարակումից հետո դարձել է Մալիում առաջին կինը, ով հրատարակել է պատմվածք։ Կանանց իրավունքների պաշտպան է, ում աշխատանքներն ուղղված էին մալիական հասարակությունում կանանց կարգավիճակի բարելավմանը։ 


== Կենսագրություն ==
Ծնվել է Բամակոյում, Մալիում 1957 թվականին, Մալիի առողջապահության նախարար Բենիտյեն Ֆոֆանի (1928-1991) ընտանիքում։ Ավարտելով նախնական կրթությունը Բամակոյում և Բորդոյում, հաճախել է Ն իգերի Նոթր Դամի լիցեյ։ Այնուհետև սկսել է ուսումնասիրել լեզուներ սկզբում Սորբոնում, ապա  Մանգեյմի համալսարանում և Օքսֆորդում։ Գերմաներենի, ֆրանսերենի և անգլերենի իր իմացությամբ հետագայում  աշախտել է բանավոր և գրավոր թարգմանության բնագավառում։
Նրա առաջին Mariage: on copie պատմվածքը մարտահրավեր է նետում մալիական հասարակության մեջ կանանց դիրքի մասին ավանդական գաղափարներին՝ պատմելով տարբեր խնդիրների մասին, որոնց հետ բախվում են չորս կանայք իրենց ծագման և կարգավիճակի պատճառով։ Նկարագրելով, թե ինչպես են կանայք լուծում ընտանեկան խնդիրները, հեղինակը փորձում է ցույց տալ, որ մալիական հասարակությունը շարժվում է անհրաժեշտ ուղղությամբ։ Երկրորդ La fourmilière պատմվածքը հետմահու հրատարակվել է 2006 թվականին։ Այն բացահայտում է մալիական հասարակության խնդիրները՝ նկարագրելով դրանք, որպես մեծ ընտանիքի կյանք։ Անվանումը ներշնչված է ստորակարգության կառուցվածքով, որոնք համեմատեղելի են նրանց հետ, ովքեր կան մրջյուններո վ լի գաղութներում։
Հիասթափված այն ժամանակից, որը զբաղեցնում է գրքի հրատարակումը, Այշան որոշեց ուղղվել դեպի թատրոնը՝ որպես ավելի ազդեցիկ միջոց իր մտքերը հաղորդելու համար։ 1997 թվականի ապրիլին, առաջին Excellence on fait le ménage պիեսը ցուցադրվեց Բամակոյի Մշակույթի Կենտրոնում։ Քանի որ պիեսը շոշափում էր  կային քաղաքականության մեջ կաշառակերության հարցեր, այն իրարանցում առաջացրեց ինչպես դերասանների, այնպես էլ դիտորդների միջև։ Երկրորդ L’Africaine de Paris no 2 պիեսը, որը ցուցադրվեց մեկ տարի հետո, պատմում է մի մալիացու մասին, ով ամուսնացել է տեղաբնիկի հետ միայն նրա համար, որպեսզի իմանա, որ իր առաջին կինը աֆրիկացի է, ում հետ նա ամուսնացել է Փարիզում, իրեն հավակնում է որպես նրա ամուսին, ինչը վրդովեցնում է բոլոր հարազատներին։ 
Այշան հիշվում էր նաև որպես կանանց իավունքների պաշտպան։ 1988 թվականին նա Մալիի մարդու իրավունքների պաշտպանության կազմակերպության հիմնադիրներից մեկն էր։ Նրա աշխատանքները հաճախ սևեռված են Մալիում կանանց հասարակական վիճակի բարելավմանը։
Այշա Ֆոֆոնան 2003 թվականի օգոստոսի 16-ին անսպասելի մահացել է։


== Ստեղծագործությունների ընտրանի ==
Պատմվածքներ

Mariage, on copie. Изд. Jamana. 1994. ISBN 2-910454-04-5.
La fourmilière: roman. Изд. «La Ruche à livres»/Librairie Traoré. 2006. ISBN 978-99952-50-06-5.Պիեսներ

Excellence on fait le ménage. Արևմտյան Ավստրալիայի համալսարան. 1997. L’Africaine de Paris no 2. Արևմտյան Ավստրալիայի համալսարան.1998


== Ծանոթագրություններ ==
Կրոլևեցկի քաղաքային խորհուրդ (Կրոլեվեցկի շրջան)

Կրոլևեցկի քաղաքային խորհուրդ  (ուկրաիներեն՝ Кролевецька міська рада), Ուկրաինայի Սումիի մարզի Կրոլևեցկի շրջանում։
2001 թվականի տվյալներով Կրոլևեցկի քաղաքային խորհրդում բնակվում էր 25 103 մարդ։ Բնակավայրը զբաղեցնում է 315468 կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Օբերոյթե

Օբերոյթե  (գերմ.՝ Oberreute), կոմունա Գերմանիայում, Բավարիա համայնքում։
Գտնվում է Շվաբիա վարչական շրջանի ենթակայության ներքո։ Կոմունան գտնվում է Լանդաու շրջանում։ Բնակչությունը կազմում է 1641 մարդ, տարածքը՝ 3,03 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 7 76 121։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-03-12 at the Wayback Machine.
(6690) Մեսիկ

(6690) Մեսիկ (անգլ.՝ Messick), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 25-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 2,261162 ա. մ., առավելագույնը մոտենում է 1,916 ա. մ. հեռավորության վրա և հեռանում 2,6063 ա. մ.։ Արեգակի շուրջ մեկ ամբողջական պտույտ է կատարում 1241,93 երկրային օրվա ընթացքում, իր ուղեծրով շարժվելով միջինում 0,289872 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6690) Մեսիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջուղայի խաչքար (Էջմիածին, հյուսիսային պարսպի խորշում, 1602 թվական)

Ջուղայի պահպանված խաչքար, որը ներկայումս գտնվում է Հայաստանի Արմավիրի մարզի Վաղարշապատ քաղաքում՝ Մայր Աթոռի տաճարը շրջափակող պարսպի հյուսիսային խորշերից մեկում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/14.1.29)։


== Պատմություն ==
Խաչքարը քանդակվել է Գրիգոր խաչագործի կողմից 1602 թվականին։ Գտնվել է Ջուղայի գերեզմանատանը։
Վազգեն Ա Բուխարեստցի կաթողիկոսի ջանքերով 20-րդ դարի վերջերին խաչքարը տեղափովում է Մայր Աթոռ՝ փրկվելով Ջուղայի խաչքարերի ոչնչացումից։ Տեղադրված է Մայր տաճարը շրջափակող պարսպի հյուսիսային խորշերից մեկում։


== Նկարագրություն ==
Խաչասալի ստորին՝ հողի մեջ դրվող հատվածը բացակայում է, դրված է խորհանարդաձև նոր պատվանդանի վրա։ Պատվանդանի և խաչքարի հատման գիծը ամրակայման արդյունքում որոշակի վնասվել է։ Վնասված են նաև ստորին աջ աստղազարդը, խորանախաչն ամփոփող ուղղանկյան ստորին և կողային եզրաշերտերը, խաչատակի կիսագնդի վերին հատվածը, Քրիստոսի դեմքը։ Գրեթե ամբողջովին քայքայված են հիշատակագրերը։


=== Քանդակներ ===
Խաչքարի քիվի կենտրոնում քանդակված է Հիսուս Քրիստոսը։
Քրիստոսի ոտքերի կողմերում քանդակված են 4 ավետարանիչներն,

Մատթեոսը նույնացվում է մարդու հետ, որովհետև նրա Ավետարանը սկսվում է Քրիստոսի մարդեղության պատմությունով։
Մարկոսը ներկայացվում է առյուծի խորհրդանիշով, որովհետև իր Ավետարանի սկզբում առյուծի պես քաջաբար հայտարարում է, թե Հիսուս Աստծո Որդին է։
Ղուկասը նույնացվում է եզի հետ, որ զոհի խորհրդանիշն է, այն պատճառով, որ նրա Ավետարանը սկսվում է Զաքարիայի`  տաճարում զոհի պատրաստության պաշտամունքի նկարագրությամբ։ Այս պատմությունն իր հերթին դիտվել է իբրև պատրաստություն Քրիստոսի զոհաբերության։
Հովհաննեսը ներկայացվում է արծվի խորհրդանիշով, որովհետև նա իր Ավետարանի սկզբում սավառնում է վեր` հայտարարելով Քրիստոսի աստվածությունըԱվետարանիչների կողմերում հրեշտակներ։
Սլաքաձև խորանի տակ Ադամի դիմաքանդակն է, իսկ կողքերին` Գրիգոր քարգործի ստորագրությունն է։
Խաչքարի ստորին հատվածում քանդակված է հեծյալ՝ աղեղը ձեռքին։


=== Արձանագրություն ===
Քիվատակի արձանագրությունից, որը թեև շատ վատ է պահպանվել, ընթեռնելի է.

Աստիճանաձև պատվանդանի երկու կողմերում վարպետի ինքնագիրն է։ Հիշատակարանը կրկնվում է պատկերաքանդակի կողքի արձանագրության մեջ։


== Տես նաև ==
Ջուղայի գերեզմանատուն
Ջուղայի խաչքարերի ոչնչացում
Էջմիածնի Մայր Տաճար


== Ծանոթագրություններ ==
ELBO

ELBO կամ Hellenic Vehicle Industry (հունարեն՝ Ελληνική Βιομηχανία Οχημάτων Α.Β.Ε.; ΕΛΒΟ), հունական բազմապրոֆիլ ավտոարտադրող ընկերություն, թողարկում է ավտոմեքենաներ, ավտոբուսներ ինչպես իր արտադրության, այնպես էր արևմտաեվրոպական տարբեր ընկերությունների արտոնագրով, թողարկում է նաև ռազմական մեքենաներ և տանկեր։ Հիմնադրվել է 1972 թվականին Սալոնիկ քաղաքում։
Ավտոբուսների արտադրության նպատակաուղղվածությունը Հունաստանում տրանսպորտային միջոցների խնդիրները լուծելն է, հիմնականում դրանք համեմատաբար պարզ մեքենաներ են  նախատեսված ինչպես մարդաշատ կամ մեծ քաղաքներում, այպես էլ փոքր քաղաքներում շահագործման համար։
Ընկերության արտադրանքները մտնում են Հունաստանի բանակի կազմի մեջ։ Ընկերության արտադրանքներից է Կենտավրոս հետևակի մարտական մեքենան։
2019 թվականին Հունաստանի կառավարությունը հայտարարեց միջազգային մրցույթ՝ Hellenic Vehicle Industry-ի բաժնեմասը վաճառելու համար։ 2020 թվականին ընկերությունը վաճառվեց իսրայելական համատեղ կոնցեռն ընկերությանը, որը ներառում է Plasan Sasa Ltd-ն, Naska Industries – SK Group-ը և նաև հույն գործարար Արիստիդիս Գլինիսը։ Աղբյուրների համաձայն, հայտարարվել է, որ իսրայելական կոնցեռնը համարվում է ամենաբարձր գնորդը ELBO-ի ակտիվների վաճառքի հրապարակային մրցույթում, և իսրայելական ընկերությունը պարտավորվել է 95-ից մինչև 135 միլիոն եվրո ներդնել ELBO-ում առաջիկա հինգ տարիների ընթացքում։
Գնման գործընթացը ավարտվել է 2021 թվականի փետրվարի 14-ին, իսրայելական կոնցեռնը ստանձնել է ELBO մեքենաների արտադրության վերահսկողությունը։


== Պատկերներ ==

		
		
		
		
		
		
		
		


== Արտաքին հղումներ ==
պաշտոնական կայք


== Ծանոթագրություններ ==
Չեռնո Մորե

Չեռնո Մորե (բուլղար․՝ Черно море), գյուղ Բուլղարիայի Բուրգասի մարզում։ Վարչականորեն մտնում է Բուրգասի համայնքի կազմի մեջ։ Համայնքի կենտրոն Բուրգաս քաղաքից գտնվում է 15 կմ դեպի հյուսիս։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 2361 մարդ։


== Բնակչություն ==


== Տես նաև ==
Բուլղարիայի համայնքներ
Բուրգասի համայնք


== Ծանոթագրություններ ==
(5409) Սաալե

(5409) Սաալե (անգլ.՝ Saale), աստերոիդ աստերոիդների հիմնական գոտում։ Հայտնաբերվել է 1962 թվականի սեպտեմբերի 30-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,61665 ա. մ., առավելագույնը մոտենում է 2,2076 ա. մ. հեռավորության վրա և հեռանում 3,0257 ա. մ.։ Արեգակի շուրջ մեկ ամբողջական պտույտ է կատարում 1546,03 երկրային օրվա ընթացքում, իր ուղեծրով շարժվելով միջինում 0,232855 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5409) Սաալե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գալատին շրջան (Մոնտանա)

Անվան այլ կիրառումների համար տե՛ս՝ Գալատին շրջան (այլ կիրառումներ)Գալատին շրջան (անգլ.՝ Gallatin County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 6.493 կմ² է, բնակչությունը՝ 67.831 մարդ (2000 թ. տվյալներով)։ Շրջկենտրոնն է Բոզման բնակավայրը։ Կազմավորվել է 1864 թ.։
Բուշեկ

Բուշեկ, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Արածանիի Շառիան վտակի ստորին հոսանքի տարածքում, գետի ձախ կողմում, Ալաշկերտ քաղաքից հարավ-արևելք։


== Բնակչություն ==
1878 թվականին ուներ 13 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կառստե

Կառստե (էստ․՝ Karste), գյուղ Էստոնիայի Պիլվամաա նահանգի Կանեպի շրջանում։
2011 թվականի տվյալներով գյուղում բնակվում էր 76 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Canadian Hot 100

Canadian Hot 100, ամենշաբաթյա երաժշտական չարթ, որը ներկայացնում է Կանադայի հայտնի երգերը։ Չարթը ստեղծվել է 2007 թվականի հունիսի 7-ին։ Դա առաջին անգամն էր, որ Billboard-ը թողարկեց Hot 100 չարթ Միացյալ Նահանգներից դուրս։ Առաջին երգը, որը բարձր հորիզոնական է զբաղեցրել չարթում Ռիհաննայի և Ջեյ Զիի «Umbrella» երգն է։


== Երգերի նվաճումներ ==


=== Ամենաերկար առկայությունը առաջին հորիզոնականում ===
16 շաբաթThe Black Eyed Peas — «I Gotta Feeling» 200915 շաբաթՄարկ Ռոնսոն և Բրունո Մարս - «Uptown Funk» 201513 շաբաթԹիմբալենդ և OneRepublic — «Apologize» 2007—2008
Ռոբին Թիք, T.I. և Ֆարել Վիլյամս — «Blurred Lines» 201311 շաբաթՌիհաննա և Քելվին Հարիս — «We Found Love» 2011-201210 շաբաթMaroon 5 և Քրիստինա Ագիլերա — «Moves like Jagger» 2011
Ֆարել Վիլյամս — «Happy» 20149 շաբաթՄադոննա և Ջասթին Թիմբերլեյք — «4 Minutes» 2008
Քեյթի Փերրի — «I Kissed a Girl» 2008
Ֆլո Ռայդա և Կեշա — «Right Round» 2009
Լեդի Գագա — «Poker Face» 2008-2009
The Black Eyed Peas — «Boom Boom Pow» 2009
Կեշա — «Tik Tok» 2009—2010
Քեյթի Փերի և Սնուփ Դոգ — «California Gurls» 20108 շաբաթՖլո Ռայդա և Թի Փեյն — «Low» 2008
Maroon 5 և Վիզ Խալիֆա — «Payphone» 2012
Պիտբուլ և Կեշա — «Timber» 2013-2014
Մեգան Թրեյնոր — «All About That Bass» 2014


== Դեբյուտներն առաջին հորիզոնականում ==


== Ռեկորդները №1 կարգավիճակում ==
10 - Քեյթի Փերրի
9 - Ռիհաննա
6 - Բրիթնի Սփիրս
4 - Լեդի Գագա, Ֆլո Ռայդա, Էմինեմ, Պիտբուլ


== Արտաքին հղումներ ==
Canadian Hot 100


== Ծանոթագրություններ ==
Գլինկի (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԳլինկիԳլինկի (ռուս.՝ Глинки), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարկոն

Մարկոն (իտալերեն՝ Marcon), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 12904 մարդ։ Խտությունը կազմում է 487 մարդ/կմ²։ Տարածքը գրավում է 25 կմ²։ Փոստային ինդեքս՝ 30020։ Հեռախոսային կոդ՝ 041։
Բնակավայրի հովանավորն է համարվում Սան Ջորջիոն։


== Արտաքին հղումներ ==
Քաղաքի գլխավոր կայք
Կազալվեքիո Սիկուլո

Կազալվեքիո Սիկուլո  (իտալերեն՝ Casalvecchio Siculo), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 1152 մարդ, բնակչության խտությունը կազմում է 16 մարդ/կմ²։ Զբաղեցնում է 33 կմ² մակերես տարածք։ Փոստային ինդեքսն է՝ 98032։ Հեռախոսային կոդը՝ +39 0942։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 0942 761122
Էլեկտրոնային հասցե՝ info@comune.casalvecchiosiculo.me.it
Գլխավոր կայք՝ http://www.comune.casalvecchiosiculo.me.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տետիև

Տետիև (ուկրաիներեն՝ Тетіїв), քաղաք Ուկրաինայի Կիևի մարզի Տետիևի շրջանում, շրջկենտրոն։ Հիմնադրվել է 1185 թվականին։
Չճշտված տվյալներով Տետիև քաղաքում բնակվում էր 15 111 մարդ։ Բնակավայրը զբաղեցնում է 13,04 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մոխրաթելուկ թուրքմենական

Մոխրաթելուկ թուրքմենական (լատ.՝  A. turcomanica Fisch. et Mey.), թելուկազգիների ընտանիքի, մոխրաթելուկ ցեղի բույս։


== Նկարագրություն ==
Կիսաթուփ է, չռված ճյուղերով, սովորաբար կիսագնդաձև, 40 - 65 սմ բարձրությամբ, հզոր արմատային համակարգով։ Տերևները երկարավուն-ձվաձև են կամ երկարավուն-ռոմթաձև, բութ, ամբողջաեզր կամ անհավասար փոսիկավոր, վերևի կողմից մերկ, կապտավուն, ներքևի կողմից սպիտակ մազմզուկապատ։ Տերևակիցները սերտաճում են դեպի դուրս ցցված ջղերի հետ, հակառակ-ձվաձև են կամ հիմքում լայն սեպաձև։ Ծաղիկները հավաքված են կծիկներում և գտնվում են գագաթնային տերևածոցերում, ինչպես նաև անտերև հասկանման ծաղկաբույլերում։


== Տարածվածություն ==
Բնական պայմաններում հանդիպում է Արարատյան դաշտի, Սևանի ավազանի, Ջանգեզուրի, Մեղրու չոր, քարքարոտ լանջերում, գետահովիտներում, միջնակներում։ Հանդիպում է նաև Կովկասում, Փոքր Ասիայում, Միջին Ասիայում (Կարակում)։


== Ծանոթագրություններ ==
Մարե Զաբոլոտնի

Մարե Զաբոլոտնի (էստ․՝ Mare Sabolotny, սեպտեմբերի 6, 1990(1990-09-06)), էստոնացի գրող։


== Կենսագրություն ==
Մարե Զաբոլոտնին ծնվել է 1990 թվականին։ 1997-2009 թվականներին սովորել է Գուստավ Ադոլֆի գիմնազիայում, 2016 թվականին ավարտել է Տարտուի համալսարանի իրավագիտական ֆակուլտետը։ Սովորել է նաև Տալլինի համալսարանի լեզուների և մշակույթի բաժնում։ 2007 թվականից Երիտասարդ գրողների միության անդամ է։ Սկսել է ստեղծագործել 2006 թվականից «Ամրակ-գոտի» պատմվածքով, որն արժանացել է Պատանիների համար գրքի միջազգային կոմիտեի կազմակերպած Երիտասարդների պատմվածքների մրցույթի 2-րդ մրցանակին։ Հեղինակել է նաև փոքրիկ պատմվածքներ և գրաքննադատական հոդվածներ թերթերում և ամսագրերում։ 2011 թվականին Tänapäev հրատարակչությունը տպագրել է Զաբոլոտնիի երկրորդ վեպը՝ "Peaaegu inimene", երրորդ վեպը՝ "Mida silm ei seleta", լույս է տեսել 2015 թվականին։ Գրական տապան փառատոնի մասնակից է։


== Երկեր ==
Mida silm ei seleta, 2015
Peaaegu inimene, 2011
Kirjaklambritest vöö, 2006


== Ծանոթագրություններ ==


== Արտաքին հղումներ ==
Mare Sabolotny auhinnatud romaan kaante vahel
Ֆրիդրիխ Ռատցել

Ֆրիդրիխ Ռատցել (Ratzel) (օգոստոսի 30, 1844(1844-08-30)[…], Կարլսրուե, Գերմանական միություն - օգոստոսի 9, 1904(1904-08-09), Ammerland, Գերմանիա), գերմանացի աշխարհագրագետ, ազգագրագետ, սոցիոլոգ։ Լայպցիգի համալսարանի պրոֆեսոր (1866 թվականից)։ Հիմնական աշխատությունները վերաբերում են մարդու և շրջակա բնության միջավայրի փոխհարաբերություններին։ Ռատցելը անթրո-պոաշխարհագրական ուղղության դպրոցի հիմնադիրներից է։ Բացահայտելով շրջակա միջավայրի հետ մարդու կապերի բարդությունը՝ Ռատցելը միաժամանակ անթրո-պոաշխարհագրության խնդիր հռչակեց «անհատների ու ժողովուրդների ոգու, մարմնի վրա բնության ազդեցության պարզաբանումը», տնտ․ զարգացման ստորին փուլից վերինին անցումը բացատրելով սոսկ բնակչության խտության աճով։ Նա անթրոպոաշխարհագրությանն էր կապում և՝ քաղ․ աշխարհագրության հասկացությունը, և՝ նույնիսկ ժողովուրդների ազգային հոգեբանությունը։ Մշակույթի և հասարակական-քաղ․ հարաբերությունների վրա բնության որոշիչ ազդեցության վերաբերյալ Ռատցելի սխալ հայեցակետը էական ազդեցություն է ունեցել գեոպուիաիկայի ձևավորման համար։ Հարավային Եվրոպայում և Հյուսիսային Ամերիկայում իր ճանապարհորդությունների հիման վրա գրել է ընդհանուր երկրագիտության վերաբերյալ աշխատություններ։


== Ծանոթագրություններ ==
Կոմյագինո (այլ կիրառումներ)

Կոմյագինո, կարող է վերաբերել՝

Կոմյագինո - ավան Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Կոմյագինո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Կայսերական պինգվիններ

Կայսերական պինգվիններ (լատ.՝ Aptenodytes) կամ մեծ պինգվիններ, թռչունների ցեղ պինգվինների ընտանիքից (Spheniscidae)։ Հունարենով գիտական անվանումը թարգմանաբար նշանակում է «անթև սուզորդներ»։ Այս տեսակի ներկայացուցիչներն աշխարհում թերևս ամենահայտնին են բոլոր պինգվինների շարքում։ Նրանց սև ու սպիտակ փետուրներն ու նրանց բնորոշ պարանոցի դեղնանարնջագույն գունավորումը ազդեցություն է ունեցել «պինգվինին հատուկ» արտահայտության վրա։
Իրականում կայսերական պինգվինները զգալիորեն տարբերվում են իրենց ընտանիքի այլ ներկայացուցիչների մեծամասնությունից։ Նրանք ավելի ամրակազմ ու ծանր են, քան այլ տեսակները։ Բացի այդ, նրանք համարվում են միակ տեսակները, որոնք բույն չեն սարքում։


== Էվոլյուցիա ==
Կայսերական պինգվինների ցեղը համարվում է ընտանիքի ամենահին ցեղերից մեկն աշխարհում։ ԴՆԹ հետազոտություններից պարզ է դարձել, որ նրանց և մյուս ցեղերի միջև բաժանումը տեղի է ունեցել 40 մլն տարի առաջ։ Գտածոներից մեկի ուսումնասիրման արդյունքում հայտնաբերվել է ևս մի տեսակ՝ Ռիդգենի պինգվին (Aptenodytes ridgeni), որը բնակվել է Նոր Զելանդիայում դեռևս, պլիոցենի դարաշրջանում։


== Տեսակներ ==
Պինգվինների ժամանակակից տասնութ տեսակներից միայն երկուսն են պատկանում կայսերական պինգվիններին․ դրանք են կայսերական պինգվինն (Aptenodytes forsteri) ու չափերով վերջինիս զիջող թագավորական պինգվինը (Aptenodytes patagonicus)։ Կայսերական պինգվիններին պատկանող մի տեսակ այժմ գոյություն չունի։ Դա Ռիդգենի պինգվինն է։


== Գրականություն ==
Е.А. Коблик. Разнообразие птиц. Часть 1. М., Издательство Московского университета, 2001 ISBN 5-211-04072-4
Սաղման Փոքր

Սաղման Փոքր, գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր Խոզաթ գյուղաքաղաքից 12 կմ հարավ, խոզաթ գետի ձախ կողմում։


== Աշխարհագրություն ==
Տարածքը լեռնային էր։


== Բնակչություն ==
XX դարի սկզբին ուներ 136 տուն հայ, քուրդ և թուրք բնակիչ։


== Պատմամշակութային կառույցներ ==
Սաղմանն ուներ Ս. Սարգիս անունով հայկական եկեղեցի և մզկիթ, որը նախկինում եղել է եկեղեցի։ Գյուղից հյուսիս-արևմուտք կային հայկական հին բնակավայրի ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Օպիտնոե (ավան, Յասինովատսկի շրջան)

Անվան այլ կիրառումների համար տե՛ս՝ ՕպիտնոեՕպիտնոե (ուկրաիներեն՝ Опитне), ավան Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Օպիտնոե ավանում բնակվում էր 755 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լևոն VI Իմաստասեր

Անվան այլ կիրառումների համար տե՛ս՝ Լևոն VI (այլ կիրառումներ)
Լևոն VI Իմաստասեր կամ Փիլիսոփա (հայկական պատմական ուսումնասիրություններում անունը գրվում է նաև որպես՝ Լևոն Զ Իմաստասեր, հուն․՝ Λέων ΣΤ' ο Σοφός, Leōn VI, սեպտեմբերի 19, 866, Կոստանդնուպոլիս, Բյուզանդական կայսրություն - մայիսի 11, 912, Կոստանդնուպոլիս, Բյուզանդական կայսրություն), բյուզանդական կայսր 886 թվականից առ 912 թվականը։ Լևոն VI Իմաստասերը Բյուզանդիան 867-1056 թվականներին կառավարած Հայկական հարստության ներկայացուցիչ է։
«Իմաստասեր» անունը ստացել է պետական կառավարման տարբեր բնագավառներին և ռազմարվեստին վերաբերող երկեր գրելու, բանաստեղծություններ և ճառեր հորինելու, ինչպես նաև իր հոր՝ Բարսեղ Ա կողմից նախաձեռնած «Բազիլիկաներ» անունը կրող օրենքների ժողովածուն ավարտելու համար։


== Արտաքին հղումներ ==
Բյուզանդիա
Բուիտրագո դել Լոսոյա

Բուիտրագո դել Լոսոյա(իսպ.՝ Buitrago del Lozoya) , մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Սեռա Նորտե շրջանում։ Տարածքը 27 կմ²։ Բնակչությունը՝ 2068 մարդ(ըստ 2010 թվականի)։
Քաղաքը պրովինցիայի վարչական շրջանից հեռու է 75 կմ։


== Ժողովրդագրություն ==


== Պատկերասրահ ==

		
		
		
		
		
		
		


== Արտաքին հղումներ ==
պաշտոնական կայք
Buitrago del Lozoya – Fotos + Infos (spanisch)
Buitrago del Lozoya – Fotovideo + Infos (spanisch)
Buitrago, Kirche – Video (spanisch)
Buitrago, Museo Picasso – Video (spanisch)
Buitrago, Palacio del Bosque – Video (spanisch)
Օսկար Կարդոսո

Օսկար Ռենե Կարդոսո (իսպ.՝ Óscar René Cardozo, մայիսի 20, 1983(1983-05-20)[…], Doctor Juan Eulogio Estigarribia, Կաագուասու, Պարագվայ), պարագվայցի ֆուտբոլիստ, թուրքական Տրաբզոնսպորի և Պարագվայի հավաքականի հարձակվող։ 2006 և 2009 թվականներին ճանաչվել է Պարագվայի տարվա ֆուտբոլիստ։


== Ակումբային կարիերա ==
Մինչև 2006 թվականը Կարդոսոն խաղացել է տարբեր պարագվայական ակումբներում։ 2006 թվականի երկրորդ կեսին 1,2 միլիոն ամերիկյան դոլարի դիմաց տեղափոխվել է արգենտինական Նյուելս Օլդ Բոյս։ Առաջին մրցաշրջանում նա խաղացել է 16 խաղ և խփել է 11 գոլ։ Իր լավ խաղի համար նա ճանաչվեց Պարագվայի տարվա ֆուտբոլիստ։
2007 թվականի հունիսի 20-ին Բենֆիկան 9,1 միլիոն եվրոյի դիմաց գնել է խաղացողի իրավունքների 80 տոկոսը։ Պորտուգալիայիում կարիերան սկսել է շատ լավ, հաճախ դուրս է եկել խաղադաշտ և տարբեր մրցաշարերում խփած 16 գնդակով համարվել է լավագույն ռմբարկու։ 2009-10 մրցաշրջանում Պորտուգալիայի առաջնությունում անցկացրած 29 խաղում խփել է 26 գնդակ, ինչը օգնեց Բենֆիկային 2005-ից հետո առաջին անգամ նվաճելու Պորտուգալիայի գավաթը։ Եվս 10 գոլ Կարդոսոն խփել է Եվրոպայի լիգայի մեկ մրցաշրջանում, Կլաուդիո Պիսարոյի հետ կիսելով կավագույն ռմբարկուների ցուցակը։


== Միջազգային կարիերա ==
Պարագվայի հավաքականում նորամուտը նշել է 2006 թվականի հոկտեմբերի 7-ին՝ Ավստրալիայի դեմ խաղում։ Առաջին գոլը հավաքականում խփել է 2007 թվականի հունիսի 5-ին՝ Մեքսիկայի հավաքականի դարպասին։
Կարդոսոն նաև խաղացել է Ամերիկայի գավաթի խաղարկությունում։ Անցկացրել է 3 խաղ, խփել 1 գոլ։


== Ձեռքբերումներ ==
Ակումբային
 Փետրվարի 3

Ինտերմեդիի հաղթող (1)՝ 2004 Բենֆիկա

Պորտուգալիայի չեմպիոն (2)՝ 2009-10, 2013-14
Պորտուգալիայի գավաթ (1)՝ 2013-14
Պորտուգալական լիգայի գավաթ (5)՝ 2008-09, 2009-10, 2010-11, 2011-12, 2013-14
Պորտուգալիայի գավաթի ֆինալիստ՝ 2012-13
Պորտուգալիայի սուպերգավաթի ֆինալիստ՝ 2010
ՈՒԵՖԱ Եվրոպայի լիգայի ֆինալիստ՝ 2012-13, 2013-14Անձնական

Տարվա ֆուտբոլիստ Պարագվայում՝ 2006, 2009
Պորտուգալիայի առաջնության լավագույն ռմբարկու՝ 2009-10, 2011-12
Պորտուգալիայի գավաթի լավագույն ռմբարկու՝ 2007-08, 2010-11, 2012-13
ՈՒԵՖԱ Եվրոպայի լիգայի լավագույն ռմբարկու՝ 2009-10 (Կլաուդիո Պիսարոյի հետ միասին)


== Ծանոթագրություններ ==


== Արտաքին հղումներ ==
Օսկար Կարդոսոյի պրոֆիլ (անգլ.)
Օսկար Կարդոսոյի պրոֆիլ ESPN կայքում Archived 2010-03-04 at the Wayback Machine. (անգլ.)
Հիշողություն (այլ կիրառումներ)

Հիշողություն, կարող է վերաբերել՝

Հիշողություն - իմացական գործընթաց, որը կոչված է կուտակելու, պահպանելու և վերարտադրելու ձեռք բերված փորձը
Հիշողություն - անցած հոգեվիճակի մասին գիտելիք է այն բանից հետո, երբ վերջինս դադարել է անմիջականորեն գիտակցվել մեր կողմից, իսկ ավելի ճիշտ, այն գիտելիք է որևէ իրադարձության կամ փաստի մասին, որի մասին մենք տվյալ պահին չենք մտածել և որը մեր կողմից գիտակցվում է որպես մեր անցյալի որևէ երևույթ
Նիկիֆոր Կրինիցկի

Նիկիֆոր Կրինիցկի (ուկրաիներեն՝ Никифор Криницький, լեհ.՝ Nikifor Krynicki, իսկական անունը՝ Էպիֆանի Դրովնյակ, ուկրաիներեն՝ Єпіфаній Дровняк, լեհ.՝ Epifaniusz Drowniak, մայիսի 21, 1895(1895-05-21), Կրինիցա-Զդրույ, Nowy Sącz County, Lesser Poland Voivodeship, Լեհաստան - հոկտեմբերի 10, 1968(1968-10-10), Կրինիցա-Զդրույ, Nowy Sącz County, Lesser Poland Voivodeship, Լեհաստան), ուկրաինացի նկարիչ-պրիմիտիվիստ։


== Կենսագրություն ==
Նիկիֆոր Կրինիցկին ծնվել է 1895 թվականին Կրինիցա-Լեմկովշինայում (այժմ՝ Կրինիցա-Զդրույ, Ներքին լեհական վոեվոդություն, Լեհաստան)։ Մայրը խուլ ու համր է եղել, հոր մասին տեղեկություններ հայտնի չեն։ Ապրել է ծայրահեղ աղքատության մեջ, նրան ընկալել են որպես աննորմալ։ Ունեցել է թլվատություն, եղել է գրեթե անգրագետ։ 1930 թվականին նրա աշխատանքները բացահայտել է նկարիչ Ռոման Տուրինը՝ դրանք ցուցադրելով Փարիզում և Նիկիֆորին հայտնի դարձնելով լեհական արվեստում։ Պատերազմի նախօրեին Аркады ամսագրում հոդված է լույս տեսնում Նիկիֆորի մասին, որտեղ ներկայացված են լինում Լվովի ցուցահանդեսում ցուցադրված նրա կտավները, սակայն արվեստագետի ճակատագիրը չի փոխվում։
Ուկրաինացիների հարկադիր զանգվածային միգրացիայի ժամանակ 1947 թվականին Նիկիֆորին արտաքսել են, սակայն կարողացել է հետ վերադառնալ։ 1949 թվականին նրա աշխատանքները ցուցադրվել են Վարշավայի ցուցահանդեսում, 1959 թվականին՝ Փարիզի Դինա Վերնիի պատկերասրահում և Արևմտյան Եվրոպայի այլ պատկերասրահներում։ 1960 թվականին նկարիչ Մարիա Վլոսինսկու օգնությամբ Վարշավայի կերպարվեստի պետական թանգարանում տեղի է ունեցել նկարչի աշխատանքների հետահայաց ցուցադրությունը։
Բուժվել է խրոնիկական տուբերկուլյոզից Ֆոլյուշեի առողջարանում, որտեղ էլ մահացել է։ Թաղված է Կրինիցայի գերեզմանատանը։


== Ժառանգություն ==

Նիկիֆորը թողել է հսկայական ժառանգություն, շուրջ 40000 աշխատանքներ։ Ներկայումս ճանաչվել է որպես նաիվ մեծագույն նկարիչներից մեկը։ Նիկիֆորի աշխատանքները գտնվում են տարբեր արվեստի հավաքածուներում, մեծամասնությունը Նովի Սոնչի տարածաշրջանային և Նիկիֆորի Կրինիցայում գտնվող թանգարանում (բացվել է 1995 թվականին)։


== Նկարիչը մշակույթում ==
Նկարչի կյանքի վերջին տարիները Կշիշտով Կրաուզեն ներկայացրել է 2004 թվականին լույս տեսած «Իմ Նիկիֆոր» ֆիլմում, որտեղ Նիկիֆորի դերը խաղացել է Կրիստինա Ֆելդմանը։ 1968 թվականին լեհական No To Co ֆոլկ-ռոք խումբը թողարկել է «Նիկիֆոր» ձայնասկավառակը՝ ի հիշատակ նկարչի։ Որպես ալբոմի պաստառ ընտրվել է նկարչի կտավներից մեկը։


== Հիշատակ ==
Նիկիֆորի հուշարձանները տեղադրվել են Կրինիցայում և Լվովում։


== Գրականություն ==
Banach E., Banach A. Historia o Nikiforze. Kraków։ Wydawnictwo Literackie, 1966
Madeyski J. Nikifor Krynicki։ 12 reprodukcji. Kraków։ Wydawnictwo artystyczno-graficzne, 1970
Вадим Лесич. Никифор з Криниці. Монографічний нарис з 16 ілюстраціями та з резюме в англійській мові. Сучасність, 1971.
Wolanin Z. Nikifor. Olszanica։ BOSZ, 2000
Никифор. Каталог. Киев, 2013.


== Ծանոթագրություններ ==
Տուբալա

Տուբալա (էստ․՝ Tubala), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 79 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վրաստանի նախագահ

Վրաստանի նախագահ (վրացերեն՝ საქართველოს პრეზიდენტი), Վրաստանի բարձրագույն պետական պաշտոնը։
Նախագահը հիմնականում նոմինալ ղեկավար է, ինչպես խորհրդարանական շատ ժողովրդավարություններում։ Գործադիր իշխանությունը պատկանում է կառավարությանը և վարչապետին։ Առաջին անգամ այդ պաշտոնը հիմնադրվել է Վրաստանի ԽՍՀ-ի Գերագույն Խորհրդի կողմից 1991 թվականի ապրիլի 14-ին՝ Խորհրդային Միությունից Վրաստանի անկախության հռչակումից հինգ օր անց։ Նախագահն ընտրվում է հինգ տարի ժամկետով։
Ներկայիս նախագահը Սալոմե Զուրաբիշվիլին է։ Վրաստանի՝ ամբողջությամբ խորհրդարանական համակարգին անցնելու պատճառով նա վերջին նախագահն է, որն ընտրվել է անմիջականորեն քաղաքացիների կողմից։


== Նախագահների ցանկ ==


== Հղումներ ==
Վրաստանի նախագահի պաշտանական կայք (վրաց.)
Վրաստանի նախագահի պաշտոնական կայք (անգլերեն տարբերակ) (անգլ.)


== Ծանոթագրություններ ==
Շոն Ուիլյամ Սքոթ

Շոն Ուիլյամ Սքոթ (անգլ.՝ Seann William Scott , հոկտեմբերի 3, 1976(1976-10-03), Cottage Grove, Վաշինգտոն շրջան (Մինեսոտա), Մինեսոտա, ԱՄՆ), ամերիկացի դերասան, պրոդյուսեր։ Հանդիսատեսին հայտնի է «Ամազոնիայի գանձերը», «Անխոցելի վանականը», «Վերջնակետը», «Հիմարները Հազարդից» և «Ամերիկյան կարկանդակ 3. Հարսանիք» ֆիլմերից։


== Ծանոթագրություններ ==
Ֆոսաչեզիա

Ֆոսաչեզիա  (իտալերեն՝  Fossacesia), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 5692 մարդ։ Խտությունը՝ 177 մարդ/կմ²։ Տարածքը՝ 30 կմ²։ Փոստային ինդեքս 66022։ Հեռախոսային կոդ՝ (+39) 0872։
Բնակավայրի հովանավորն Սուրբ Դոնատը Արեցոյիցն է։


== Արտաքին հղումներ ==
Վիճակագրության ազգային ինստիտուտ (իտալ.)


== Ծանոթագրություններ ==
Լուսիա Սարատե

Լուսիա Սարատե (Lucia Zarate, հունվարի 2, 1864(1864-01-02), Zempoala (Veracruz), Úrsulo Galván, Վերակրուս, Մեքսիկայի Միացյալ Նահանգներ - հունվարի 15, 1890(1890-01-15), Սիեռա Նևադա), ամերիկյան դերասանուհի մեքսիկական ծագմամբ։ Գինեսի ռեկորդների գրքի համաձայն՝ չափահասը ունեցել է ամենաքիչ կշիռը ամբողջ փաստագրված պատմության ընթացքում. 17 տարեկանում նա կշռում էր ընդամենը 2,1 կգ։
Ծնվել է Սան Կառլոս քաղաքում (այժմ՝ Ուրսուլո-Գալվան, Վերակրուս նահանգ), ապրել է Ագոստադերայում (այժմ  Քեմփոալա)։ Բժիշկներին հայտնի առաջին հիվանդը 2-րդ տիպի բնածին գաճաճաճությամբ (Մայևսկու համախտանիշ)։ 1894 թվականին Strand Magazine-ը հոդված էր հրապարակել, որտեղ ասվում էր, թե Սարատեն դադարել է աճել մեկ տարեկան հասակում։ Նրա տունը, Կասա Գրանդեն բաց է այցելուների համար՝ որպես թանգարան։


== Կարիերա ==
12 տարեկանում Սարատեն Մեքսիկայից տեղափոխվել է Միացյալ Նահանգներ, որտեղ իր փոքրիկ հասակի պատճառով ցուցադրվել է սայդշոու և փողոցային կրկեսներում, հանդես է եկել տոնավաճառներում։ 1876 թվականի փաստերի գիրքը, որը հրատարակվել է Օքսֆորդի համալսարանի կողմից, նշում է Սարատի մի քանի բժշկական մասնագետների այցի մասին, որոնք չէին կարող հաստատել հավաստի, որ նա տասներկու տարեկան էր, ինչպես պնդում էր. վերլուծելով հիվանդի ատամների զարգացումը, նրանք եզրակացրել են, որ Լուսիան առնվազն վեց տարեկան է։ Այդ ժամանակ նրա հասակը 51 սմ էր, իսկ նրա սրունքը շրջանագծի մեջ 100 մմ էր, 25 մմ-ով ավելի, քան միջին չափահասի բութը։ Այդ ժամանակ նա ապրում էր ծնողների հետ, համարվում էր առողջ և մտավոր լիարժեք, կարող էր խոսել անգլերեն, ինչպես նաև մայրենի իսպաներեն։


== Ծանոթագրություններ ==
Ապրես Պետրոսյան

Ապրես Ռոբերտի Պետրոսյան (1971 օգոստոսի 30, Ստեփանակերտ - 1992 սեպտեմբերի 1, Դրմբոն, Մարտակերտի շրջան), հայ ազատամարտիկ։


== Կենսագրություն ==
Ծնվել է 1971 թվականին օգոստոսի 30-ին, Ստեփանակերտ քաղաքում։ Սովորել է թիվ 3 միջնակարգ դպրոցում, այնուհետև՝ ուսումը շարունակել Ստեփանակերտի թիվ 21 միջնակարգ պրոֆտեխուսումնարանում և ստացել ռադիոտեխնիկի մասնագիտություն։ Ուսումնարանն ավարտելուց հետո զորակոչվել է Խորհրդային բանակ, ծառայել Լեհաստանում։ Զորացրվելուց հետո զինվորագրվել է թիվ 2 վաշտին՝ որպես տանկի նշանառու-օպերատոր։ Մասնակցել է բազմաթիվ մարտերիԶոհվել է 1992 թվականին սեպտեմբերի 1-ին, Դրմբոն գյուղի մոտ ծավալված մարտում։ Հետմահու պարգևատրվել է ՀՀ «Արիության համար» մեդալով։ Ամուսնացած էր, ունի մեկ երեխա։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Ռամատա (ֆիլմ)

Ռամատա, 2007 թվականի լիամետրաժ գեղարվեստական ֆիլմ։ Ռեժիսոր` Լեանդրե-Ալեյն Բեյքեր։ Գլխավոր դերում` աստղային մոդել Կատուչա Նյանե։


== Համառոտագիր ==
Ռամատան հիսուն տարեկանում կախարդական  գեղեցկություն ունեցող կին է։ Արդեն երեսուն տարի է, ինչ նա ամուսնացած է  նախկին դատախազ Մաթար Սամբի հետ, ով հիմա Արդարադատության նախարարն է։ Նրանք ապրում են Լես Ալմադիեսում` Դակարի պերճաշուք շրջակայքում։ Նգոր Նդոնգը 25 տարեկան է։ Նա երիտասարդ, ուժեղ, առեղծվածային տղամարդ է` առանց մշտական բնակության, ով զբաղվում է պատահական մանր գողությամբ։ Նա հայտնի է ոստիկանությանը։ Մի երեկո Ռամատան նստում է տաքսի, որը պատահմամբ վարում է Նգոր Նդոնգը, և համաձայնվում է հետևել այս երիտասարդ տղամարդուն Կոպակաբանա։ Հետո նա սկսում է նոր կյանք։


== Բեմադրում ==
Ֆիլմը վերամշակվել է Աբբասե Նդիոնեի վեպից։ Բեյքերն ասել է, որ սկզբում նա կասկածում էր Կատուչայի` որպես գլխավոր դերասանուհու ընտրության մեջ, քանի որ նա հայտնի չէր և նույնիսկ դերասանուհի չէր, բայց վերջիվերջո ընդունեց, որ նա ճիշտ ընտրություն էր այս դերի համար։ Նա ասել է ֆիլմի մասին. «Էապես, դա մի կնոջ կերպարանափոխության, նրա` աշխարհի հետ հարաբերության և նրա շուրջը տիեզերքի պատմություն է»։ Ռամատան ցուցադրվել է Ֆրանսիայում՝ 2011 թվականին։


== Ծանոթագրություններ ==


== Արտաքին հղումներ ==
«Ռամատա (ֆիլմ)»(անգլ.) ֆիլմը Internet Movie Database կայքում
Գրետյե Կաուֆֆելդ

Գրետյե Կաուֆֆելդ (հոլ.՝ Greetje Kauffeld, նոյեմբերի 26, 1939(1939-11-26), Ռոտերդամ, Հարավային Հոլանդիա, Նիդերլանդներ), նիդերլանդացի ջազ երգչուհի։ 1961 թվականին ներկայացրել է Նիդերլանդները Եվրատեսիլ երգի մրցույթում։


== Կենսագրություն ==
Գրետյե Կաուֆֆելդը ծնվել է 1939 թվականին։ Երաժշտական կարիերան սկսել է 1957 թվականին՝ որպես  «The Skymasters» ռադիոնվագախմբի մեներգչուհի։ 1961 թվականին ներկայացրել է իր երկիրը «Wat een dag» երգով Եվրատեսիլին։ Երգչուհին զբաղեցրել է տասներորդ տեղը՝ հավաքելով 6 միավոր։
Այնուհետև Գրետյեն տեղափոխվել է Գերմանիա, որտեղ հայտնի է դարձել շլագերային երաժշտությամբ։ Երգչուհին ակտիվորեն համերգներ է ունեցել Արևմտյան Եվրոպայում՝ հանդես գալով այնպիսի հայտնի երգիչների հետ, ինչպիսիք են Ջո Բիշոպը, Գերբ Էլիսը և Ռե Բրաունը։
1999 թվականին ստացել է Նիդերլնդական առյուծի շքանշան երաժշտության բնագավառից։ 2008 թվականին նշել է իր երաժշտական կարիերայի հիսունամյակը։


== Գրականություն ==
Greetje Kauffeld: Was für Tage… Die Memoiren, Düsseldorf 2006, ISBN 3-9810957-2-3 / ISBN 978-3-9810957-2-2
Ingo Schiweck: «Laß dich überraschen…» Niederländische Unterhaltungskünstler in Deutschland nach 1945, Münster 2005, ISBN 3-89688-255-4


== Ծանոթագրություններ ==


== Արտաքին հղումներ ==
Պաշտոնական կայք
Մեմուարներ Archived 2007-09-28 at the Wayback Machine.
(4379) Սնելլինգ

(4379) Սնելլինգ (անգլ.՝ Snelling), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 13-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 3,163058 ա. մ., առավելագույնը մոտենում է 2,7715 ա. մ. հեռավորության վրա և հեռանում 3,5546 ա. մ.։ Արեգակի շուրջ մեկ ամբողջական պտույտ է կատարում 2054,75 երկրային օրվա ընթացքում, իր ուղեծրով շարժվելով միջինում 0,175204 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4379) Սնելլինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թովմաս Խոջամալյան

Խոջամալյան Թովմաս, Նոր Ջուղայեցի (1720, Նոր Ջուղա, մարզ 5, Սպահան, Իրան - 1780, Աքրա, Գանա), հայ պատմիչ, հասարակական-քաղաքական գործիչ։


== Կենսագրություն ==
Սկզբնական կրթությունն ստացել է ծննդավայրի հայկական առևտրական դպրոցում։ Հետագայում տեղափոխվել է Հնդկաստան, ուսումնասիրել ծովագնացություն և դարձել նավապետ։ Զբաղվել է առևտրով՝ դառնալով հնդկահայ խոշոր վաճառականներից մեկը։ Տիրապետել է պարսկերեն, հինդի և անգլերեն լեզուներին։ Եռանդորեն մասնակցել է հնդկահայ հասարակական-քաղաքական ու հոգևոր-մշակութային կյանքին։ Սերտ կապեր է ունեցել Բենգալիայի (որտեղ հավանաբար եղել է Խոջամալյանի մշտական բնակության վայրը) և Մեծ Մողոլների արքունի բարձրաստիճան անձանց հետ։ Անձամբ ճանաչել է անգլիական գաղութարարների դեմ հնդիկ ժողովրդի ազատագրական կռիվների (1760 - 1964)՝ հնդիկ ու հայ որոշ ղեկավար մասնակիցների (Միր Կասում-Ալի, Գորգին-խան և այլն)։ Որպես հնդկահայ համայնքի ներկայացուցիչ՝ մեկնել է Լոնդոն և անգլիական կառավարությանը բողոք ներկայացրել ընդդեմ Արևելա-հնդկական ընկերության ու Բենգալիայի գենենալ-նահանգապետ Վանսիթարտի (Վենստադ, 1760 - 1764)՝ հայ վաճառականների նկատմամբ նրանց ապօրինի գործողությունների և բռնությունների համար։ Մի քանի տարի մնալով Լոնդոնում՝ բազմիցս հանդես է եկել անգլիական պառլամենտում, հաղթահարել անգլիացիների կողմնապահությունը, շահել դատը և ստացել հնդկահայերի պահանջը՝ 500 000 դահեկանը։ Այնուհետև վերադարձել է Հնդկաստան և 1768 թվականին գրել «Պատմություն Հնդկաց» աշխատությունը։ Խոջամալյանի հետագա գործունեության մասին տեղեկությունները կցկտուր են։ Թաղվել է Դելիի հայկական հին գերեզմանատանը, ուր այժմ էլ կանգուն է Խոջամալյանի հուշարձան-շիրիմը։


== Աշխատություններ ==
Խոջամալյանի աշխատությունն ընդգրկում է XIV դարի սկզբից մինչև 1764 թվականի միջև ընկած ժամանակաշրջանի Հնդկաստանի աշխարհագրության, տնտեսության, չափ ու կշիռների, քաղաքական անցքերի, կրոնի, Մալաբարի քրիստոնյաների, հնդկահայ համայնքի, հնդիկ ժողովրդի ազատագրական պայքարի, դրանում հայերի մասնակցության ու խաղացած դերի և այլ հարցերի համառոտակի շարադրանքը՝ շուրջ 455 տարվա պատմություն։ Հին շրջանի պատմությունը շարադրելիս Խոջամալյանն օգտվել է Մեծ Մողոլների մայրաքաղաք էլաբազի (Ալահաբադ) արքունի դիվանի նյութերից, իսկ ուշ շրջանի համար՝ օգտագործել դեպքերի մասնակիցների, ականատեսների տեղեկությունները և զանազան փաստաթղթեր։ Ենթադրվում է, որ օգտագործել է նաև ծովային քարտեզներ ու ատլասներ։ Աշխատության բնագիրը մեզ չի հասել։ Առայժմ հայտնի միակ ընդօրինակությունը (1821) պահպանվում է Հնդկաստանում՝ հայկական ձեռագրերի՝ Սպահանի հավաքածուում։ Երկը բաղկացած է երկու մասից, բայց հրատարակվել է միայն երկրորդը (առաջինից առանձին գլուխներ լույս են տեսել 1822 թվականին, Կալկաթայում՝ «Շտեմարան» ամսագրում)։ Այն տպագրվել է նաև ռուս. (Aбрамян P. A., Aрмянские источники XVIII века об Индии, E., 1968)։ Խոջամալյանի երկը պատմագիտական զգալի արժեք ունի։ Այն առանձնապես կարևոր աղբյուր է Հնդկաստանի գաղութացման, հնդիկ ժողովրդի ազատագրական պայքարի, դրանում հայերի մասնակցության մասին անգլիական աղբյուրների, միտումնավոր խեղաթյուրումների և միակողմանիության բացահայտման, ինչպես նաև Մալաբարի քրիստոնյաների և հնդկահայ գաղութի պատմության ուսումնասիրման համար։


== Գրականություն ==
Պատմութիւն Հնդկաց, մաս 2, Կալկաթա, 1849
Լեո, Երկ. ժող., հ. 3, գիրք 2, Ե., 1973
Warning (երգ, Green Day)

«Warning», ամերիկյան փանկ ռոք խումբ Green Day-ի վեցերորդ ստուդիական ալբոմի՝ Warning-ի երկրորդ սինգլ։ Սինգլը թողարկվել է 2000 թվականի դեկտեմբերի 11-ին։ Սինգլը Billboard Hot 100-ում զբաղեցրել է 3-րդ հորիզոնականը։


== Սինգլի տեսահոլովակ ==
Սիգնգլի տեսահոլովակի պրեմիերան կայացել է MTV հեռուստաալիքի եթերով 2001 թվականին։ Տեսահոլովակի ռեժիսորն է Ֆրանսիս Լոուրենսը։


== Երգացանկ ==


=== CD1 ===
"Warning" (Album Version)
"Scumbag
"I Don't Want to Know If You Are Lonely" (originally performed by Hüsker Dü)


=== CD2 ===
"Warning" (Album Version)
"Outsider" (originally performed by the Ramones)
"Suffocate"


=== Սլիվ տարբերակ ===
"Warning" (Album Version)
"Scumbag"


=== AU սինգլ ===
"Warning"
"Minority"
"Scumbag"
"Outsider" (originally performed by the Ramones)


=== 7" ադելին ===
Ա կողմ

"Warning"Բ կողմ

"Scumbag"
"Outsider" (originally performed by the Ramones)


=== 7" ===
Ա կողմ

"Warning"Բ կողմ

"Suffocate"


== Վարկանշային աղյուսակ ==


== Ծանոթագրություններ ==


== Արտաքին հղումներ ==
Սինգլի ամբողջական բառերը metrolyrics կայքում Archived 2015-09-07 at the Wayback Machine.
Կարայգանովո

Կարայգանովո (ռուս.՝ Карайганово, բաշկիրերեն՝ Карайган), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 317 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստրենչիի շրջան

Ստրենչիի շրջան (լատիշ․՝ Strenču novads), վարչա-տարածքային միավոր Լատվիայի Հանրապետության հյուսիսային մասում՝ Վիդզեմե տարածաշրջանում։ Շրջանը բաղկացած է երկու վոլոստից, և վարչական կենտրոն Ստրենչի քաղաքից։ Շրջանը ստեղծվել է 2009 թվականի հուլիսի 1-ին։ Տարածքը կազմում է 375,73 կմ²։


== Բնակչություն ==
2010 թվականի հունվարի 1-ի դրությամբ շրջանի բնակչությունը կազմում էր 4192 մարդ։
2011 թվականի Լատվիայի բնակչության մարդահամարի արդյունքներով ազգային կազմն էր՝


== Տարածքային բաժանում ==
Ստրենչի (լատիշ․՝ Strenči)
Սեդա (լատիշ․՝ Seda)
Երցենուի վոլոստ (լատիշ․՝ Jērcēnu pagasts)
Պլանուի վոլոստ (լատիշ․՝ Plāņu pagasts)


== Ծանոթագրություններ ==


== Արտաքին հղումներ ==
Շրջանի պաշտոնական կայքը (լատիշերեն)
Տրոեկուրովո (գյուղ, Չապլիգինսկի շրջան)

Անվան այլ կիրառումների համար տե՛ս՝ ՏրոեկուրովոՏրոեկուրովո (ռուս.՝ Троекурово), գյուղ Ռուսաստանի Լիպեցկի մարզի Չապլիգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սքաութ Թուֆանքջյան

Սքաութ Թուֆանքջյան (անգլ.՝ Scout Tufankjian, նոյեմբերի 3, 1977(1977-11-03), Բոստոն, ԱՄՆ), ամերիկահայ ֆոտոլրագրող։ 2006-2008 թվականներին նա եղել է այն միակ լրագրողը, ով հետևել է սենատոր Բարաք Օբամային քարոզարշավի սկզբից մինչ այն օրը, երբ հայտարարվեցին քվեարկության արդյունքները՝ նրա հաղթանակով։
Թուֆանքջյանն արել է ավելի քան 12.000 լուսանկար ամբողջ քարոզարշավի ընթացքում։ Նա հրապարակել է գիրք՝ «Այո մենք կարող ենք. Բարաք Օբամայի պատմությունը նախագահական քարոզարշավի ժամանակ» վերնագրով, որտեղ տեղ գտան նրա արած լուսանկարները։
2012 թվականին Սքաութ Թուֆանքջյանը լուսանկարել է Միշել Օբամայի և Բարաք Օբամայի համատեղ լուսանկարը, որտեղ նրանք գրկախառնվում էին, դրանից հետո այն հայտնվեց Օբամայի Ֆեյսբուքի և Թվիթթերի պաշտոնական էջերում արդեն՝ երկրորդ նախագահական ընտրության գիշերը (Նոյեմբերի 6, 2012 թվական)։ Այս նկարը դարձել է պատմության մեջ ամենաշատ հավանվածը (liked) Ֆեյսբուք սոցիալական կայքերում և ամենաշատ ռեթվիտվածը Թվիթթեր միկրոբլոգում։


== Աշխատանքներ ==
Yes We Can։ Barack Obama's History-Making Presidential Campaign (2008)
There Is Only the Earth: Images from the Armenian Diaspora Project, Melcher Media, 2015. A photojournalist's study of the Armenian diaspora on its 100th anniversary. (Միայն Աշխարհը Կայ)


== Ծանոթագրություններ ==


== Արտաքին հղումներ ==
Սքաութ Թուֆանքջյանի կայքէջը
Հարցազրույց Շանթ ՀՏ-ի «Հայտնի Հայեր» ծրագրին
Հայկական արմատներ, ճամփորդություն Արեւմտյան Հայաստանում եւ աշխատանք Օբամայի հետ. Սկաուտ Թուֆանկջյանի հարցազրույցը, news.am, Նոյեմբեր 19, 2012
Նկարներ Աքաութ Թուֆանքջյանի «Միայն աշխարհը կայ» գրքից
Մալոե Իլինսկոե (գյուղ, Պերեսլավսկի շրջան)

Մալոե Իլինսկոե (ռուս.՝ Малое Ильинское), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիեդրա

Տիեդրա (իսպ.՝ Tiedra), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 47,16 կմ2։ Բնակչությունը՝ 350 մարդ (2010 թվականի տվյալներով)։ Պրովինցիայի վարչական կենտրոնից գտնվում է 60 կմ հեռավորության վրա։
Մարո Թումանյան

Մարո Ավետիսի Թումանյան (օգոստոսի 31, 1880(1880-08-31)), հեղափոխական, կուսակցական աշխատող։ 1896-1905 թվականներին եղել է հնչակյան կուսակցության անդամ, ԽՄԿԿ անդամ (1917)։
1900 թվականին տեղափոխվել է Տաշքենդ, ուր հիմնել է հեղափոխականներին օգնող կանանց խմբակ։ 1906 թվականին աշխատել է «Կայծ», «Նոր խոսք» բոլշևիկյան քարոզչական թերթերի խմբագրություններում, 1914-1917 թվականներին՝ Բաքվի սպառողական կոոպերացիայում, ուր և կատարել է Բաքվի կոմիտեի հանձնարարությունները։ Կոմունայի մայրամուտի օրերին համակիրների հետ Մոսկվայից զենք և զինամթերք է հասցրել Բաքու։ 1920 թվականի դեկտեմբերին աշխատանքի է ուղարկվել Խորհրդային Հայաստան։ 1921-1927 թվականներին աշխատել է ՀԿ(բ) կ Կենտկոմի կինբաժնում, 1927-1931 թվականներին՝ էլեկտրաքիմիական տրեստում։
Ցել (այլ կիրառումներ)

Ցել, կարող է վերաբերել՝

Ցել - կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին
Ցել - կոմունա Գերմանիայում, Բավարիա երկրամասում։ Ենթարկվում է Վերին Ֆրանկոնիայի վարչական շրջանին
Ցել - ցելադաշտ, ցանքաշրջանառության դաշտ, որն ամբողջ վեգետացիայի (կամ դրա մի մասի) ընթացքում չի զբաղեցվում ցանքերով
(8166) Բուսզինսկի

(8166) Բուսզինսկի (անգլ.՝ Buczynski), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 12-ին Բրայան Մենինգի կողմից Ստեկենբրիջում։
Միջին հեռավորությունը Արեգակից կազմում է 2,397825 ա. մ., առավելագույնը մոտենում է 2,0644 ա. մ. հեռավորության վրա և հեռանում 2,7312 ա. մ.։ Արեգակի շուրջ մեկ ամբողջական պտույտ է կատարում 1356,2 երկրային օրվա ընթացքում, իր ուղեծրով շարժվելով միջինում 0,265447 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8166) Բուսզինսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերբովկա (գյուղ, Կրասիլովի շրջան)

Անվան այլ կիրառումների համար տե՛ս՝ ՎերբովկաՎերբովկա (ուկրաիներեն՝ Вербівка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Վերբովկա գյուղում բնակվում էր 25 մարդ։ Բնակավայրը զբաղեցնում է 0,16 կմ² տարածք։ Բնակչության խտությունը կազմում էր 156,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)